b'\n_START_ARTICLE_\nArctic National Wildlife Refuge\n_START_PARAGRAPH_\nArctic National Wildlife Refuge er et viltreservat som ligger i det nordlige Alaska.\n_START_SECTION_\nGeografi\n_START_PARAGRAPH_\nReservatet har et totalt areal p\xc3\xa5 ca. 76.889\xc2\xa0km\xc2\xb2 , der ca. 32.374\xc2\xa0km\xc2\xb2 er utpekt til s\xc3\xa6rskilt viltomr\xc3\xa5de. Reservatet strekker seg fra Kaktovik i nord til Brooks Range-fjellene i syd._NEWLINE_Reservatet er habitat for ca. 45 forskjellige arter av pattedyr, 36 forskjellige fiskearter og 180 forskjellige fuglearter._NEWLINE_Arctic National Wildlife Refuge forvaltes av United States Fish and Wildlife Service.\n_START_SECTION_\nHistorie\n_START_PARAGRAPH_\nArctic National Wildlife Refuge ble opprettet i\xc2\xa01960 og omfattet da kun et mindre omr\xc3\xa5de._NEWLINE_I\xc2\xa01977 startet man \xc3\xa5 utvinne olje ved Prudhoe Bay Oil Field ved Prudhoe Bay._NEWLINE_I desember 1980 ble reservatomr\xc3\xa5det utvidet med ytterligere arealer og det har deretter vokst gjennom ytterligere forst\xc3\xb8rrelser gjennom \xc3\xa5rene. I forbindelse med utvidelsen ble det bestemt at ingen fikk bo i omr\xc3\xa5det, med unntak for de seks familier av hvite nybyggere som allerede bodde der. N\xc3\xa5 er det bare Heimo Korth og hans familie som er igjen.'